**Βουλευτικές εκλογές** διεξήχθησαν στην Εσθονία την 1η Μαρτίου 2015. Η ψηφοφορία άρχισε πριν την ημερομηνία εκείνη, από τις 19 ως τις 25 Φεβρουαρίου, με συμμετοχή 33 %. Το κυβερνών Μεταρρυθμιστικό Κόμμα έμεινε στην 1η θέση, ο κυβερνών συνασπισμός όμως έχασε την αυτοδυναμία. Αρκετοί ψηφοφόροι άσκησαν το εκλογικό τους δικαίωμα μέσω του Διαδικτύου, σε ποσοστό γύρω στο 20%.

Πλαίσιο
-------

Ήταν οι πρώτες εκλογές μετά την παραίτηση του πρωθυπουργού Άντρους Άνσιπ, ο οποίος αποχώρησε από τη θέση του έπειτα από σχεδόν 9 χρόνια παραμονής στην εξουσία. Έπειτα από την παραίτηση, σχηματίστηκε νέα κυβέρνηση συνασπισμού, αποτελούμενη από το Εσθονικό Μεταρρυθμιστικό Κόμμα και το Σοσιαλδημοκρατικό Κόμμα στις 24 Μαρτίου 2014. Πρωθυπουργός ανέλαβε ο 34χρονος Τάβι Ρούιβας. Έτσι αντικαταστάθηκε η προηγούμενη κυβέρνηση συνασπισμού, η οποία αποτελείτο από το Εσθονικό Μεταρρυθμιστικό Κόμμα και την Ένωση για την Πατρίδα και τη Δημοκρατία.

Εκλογικό σύστημα
----------------

Τα 101 μέλη του Κοινοβουλίου (Riigikogu) εξελέγησαν με αναλογική εκπροσώπηση σε 12 πολυεδρικές εκλογικές περιφέρειες. Η κατανομή των εδρών έγινε με τη χρήση της τροποποιημένης μεθόδου Ντ' Οντ. Έτσι, για να μπει ένα κόμμα στη Βουλή, έπρεπε να περάσει το όριο του 5% σε πανεθνικό επίπεδο, όμως αν ο αριθμός των ψήφων που είχε λάβει ατομικά ένας υποψήφιος υπερέβαινε ή ισοφάριζε την απλή αναλογία (το πηλίκο του αριθμού των εγκύρων ψηφοδελτίων στην εκλογική περιφέρεια διά του αριθμού των εντολών στην περιφέρεια), τότε ο υποψήφιος θα εκλεγόταν.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Εσθονικό Μεταρρυθμιστικό Κόμμα | 158.970 | 27,7 | 30 | –3 |
| Εσθονικό Κεντρώο Κόμμα | 142.458 | 24,8 | 27 | +1 |
| Σοσιαλδημοκρατικό Κόμμα | 87.189 | 15,2 | 15 | –4 |
| Ένωση Υπέρ της Πατρίδας και της Δημοκρατίας | 78.699 | 13,7 | 14 | –9 |
| Ελεύθερο Κόμμα | 49.882 | 8,7 | 8 | Νέο |
| Συντηρητικό Λαϊκό Κόμμα | 46.772 | 8,1 | 7 | +7 |
| Εσθονοί Πράσινοι | 5.193 | 0,9 | 0 | 0 |
| Κόμμα Ενότητας του Λαού | 2.289 | 0,4 | 0 | Νέο |
| Εσθονικό Κόμμα Ανεξαρτησίας | 1.047 | 0,2 | 0 | 0 |
| Εσθονικό Κόμμα Ενωμένης Αριστεράς | 764 | 0,1 | 0 | Νέο |
| Ανεξάρτητοι | 887 | 0,2 | 0 | 0 |
| Άκυρα/λευκά | 3.760 | – | – | – |
| **Σύνολο** | **577.910** | **100** | **101** | **0** |
| Εγγεγραμμένοι/συμμετοχή | 899.793 | 64,2 | – | – |
| Πηγή: VVK |

Σχηματισμός κυβέρνησης
----------------------

Μετά τη νίκη του στις εκλογές, το Μεταρρυθμιστικό Κόμμα άρχισε διαβουλεύσεις με τους Σοσιαλδημοκράτες. το Εσθονικό Κόμμα Ανεξαρτησίας και το Ελεύθερο Κόμμα, προκειμένου να σχηματιστεί νέα κυβέρνηση.

Παραπομπές
----------

1. ↑  Record number of e-votes given in ongoing elections ERR, 26-2-2015
2. ↑  Εσθονία: Αναζητούν συμμαχίες κατά του φιλορωσικού κόμματος μετά τις εκλογές, in.gr, 2-3-2015.
3. ↑  Estonian politics enters uncertain new era Αρχειοθετήθηκε 2014-08-19 στο Wayback Machine. Dateline Baltics, 14-4-2014
4. ↑  Coalition consultations begin with four parties in attendance ERR, 6-3-2015

Εξωτερικοί σύνδεσμοι
--------------------

* Εθνική Εφορευτική Επιτροπή της Εσθονίας
* Κατάταξη κομμάτων στις δημοσκοπήσεις Αρχειοθετήθηκε 2015-09-24 στο Wayback Machine. Eesti Erakondade Ajalugu (Εσθονικά)